ክታብ - ሜራስ - መርገም

መእተዪ

መርገም

መርገም ድድ ናይ መድሐር ተ። መርገም፡ እግል ቲበለ ኢኮን፡ ላመ “መርገም!” _ ለትብል ከሊመት እብ አፍ እግል ለአፍጉረ ወእግል ልስምዕወ ለኢለሐዙ አንፋር ህለው። መርገም ለትብል ዘዐት ህዬ ምን “መርጀም” ለትብል ዘዐት ዐረቢ ማጽአት ተ ለልብሎ ህለው።

መርገም፡ እግለ ኖሰ፡ ክምሰል ስላሐ ወጽዋር ሐዋንያም ተ ለትትርኤ። መብዝሑ ዶል ህዬ ዐበዪ ቶም ለልትነፍዖ እበ። እግል ሚ ሐቴ ሓጀት እግል ሊደወ ሒለተ ኢረክበው ምን ገብእ፡ ወለገበይ ወጎማት ካልኦም ለህለ አዳም ሐቆ ገብአ፡ “ኣ‥ዮ ክእነ ግበእ!” እንዴ ቤለው ረጉሙ። “ፈዳብ ምን ዐገቡ ወዋሐን ምን መርገሙ አንግፈነ፡…” ለትብል ደዐ እግል ኖሳ እሊ ለትአክድ ተ። ሐት-ሐቴ ዶል እብ ሔዋናት ወአርድ እንዴ አተምሰለው ረግሞ።

ምጅተመዕ ትግሬ እግል መርገም እት ክልኤ ለከፍለየ መስል። ለሐቴ እብ አፍ ለትትሰመዕ ወመደረታመ ሕድት ተ። ለካልኣይት ህዬ፡ “ከብድ ኢትርገም!” ለልቡለ ለትብል ለነፈር ሓርቅ እት እንቱ፡ ምን ጅወቱ ለረግመ ተ። እለ ሓሪት ጅንስ መርገም መብዝሑ ዶል ዋልዳይ እብ ውላዱ ሐቆ ኢትረይሐ ለረግመ ተ።

እብ አማንመ ለብሂል ከብድ ሌጠ እንዴ ኢትገብእ “ከብድ ዋልዳይ ኢትርገም” ተ። ምነ ዋልዳይመ ዲብ ዋልዳይት በህለት ዲብ እም ተአኬ ለልብሎ ህለው። እለ መርገም እለ፡ ምናመ መራግም ብዕድ ለአኬት፡ ዝያድ መደረት ለትሰብብ እግለ ለትረገመ ነፈር ለኢትስሕት ወለኢትሰርር ክም ተ ልትአመን እበ።

መርገም ላኪን ሚ መንፈዐት በ? እትሊ ክታብ ዓዳት ኣቶዮተ ህዬ እግል ሚ አትሐዘ?

እት ዘበን ቅዱም አዳም ምን መርገም ሰኒ _ ፈርህ ክምሰል ነብረ ልትሀደግ። ዎሮት ነፈር ገሌ ሐመ ምን ገብእ፤ እግል መሰል ሕማም ቀርበት ዶል ለሐምምከ ቀርበቱ ዶል ትጸዕዴ አው ትጸልም፡ “ፍላናይ ዋልዴኑ ረግመዉ ከክእነ ገብአ” እንዴ ትበሀለ ልትአመን ዐለ።

እምበል እሊመ፡ እሊ ክእና ገብእ ለሀለ ነፈር፡ “ሼክ ፍላን ረግመዩ!” እንዴ ትበሀለ አዳም መርገም ሰኒ ልትአለል ወፈርህ ምነ ነብረ። ለበዜሕ አዳም ህዬ ምን መርገም እንዴ ፈርሀ ልትአደብ ወገበዩ እንዴ ጸብጣ፣ ገይስ ዐለ። እበ ካልእ እንክርመ መድሐር ዐበዪ ሰበት ሐዜ ዐለ፡ ዐበዪ ሰዴ ወለሐሽም ነብረ። እሊ ህዬ ገሌ ምን መናፍዕት መርገም ዲብ ተርብየት ምጅተመዕ ቱ እግል ኒበሉ እንቀድር።

ብዕድመ መን አመራ፡ እብ ገበይ ዕልም ነፍስ ምን እንርእየ፡ ሐሩቀት እግል ትአብርድ፡ ሀም እግል ትአቅልል ትቀድር። እሊ እምበለ ዲብ ወድሖት ተፍኪር ምጅተማዕ ወለዘት ዓዳት ወህግየ ግብአተ ቱ።

ዲብ ንዋይ ዎ ሔዋናትመ ርኤነ ምን ገብእ ክል ሔዋን ለእበ ልትረገም መርገም ፍንቲት ቡ። እግል መሰል እሊ ለተሌ ንርኤ፤

እግል አዱግ ደፍረት!/ መነደፋ 

እግል ሐ ግልሓይ! 

እግል እንሰ ግድኦ! 

እግል አባጌዕ ሳንቡእ!

እግል ዐጣል ቅሬሕ/ደልፈአ!

እግል አክላብ ሸበክ/ስም!

እግል ደወርህ ሰሚር!

ልርከበከ ልብሉ ዶል መርገም።

መርገም እቢት ምንመ ተ እት ቀበተ ላኪን ፈን በ። እግል መሰል፡ ሐቴ ሓጀት እበ ህሌተ በደል ልቡለ እብ ከአፎ እብ ገበይ ፈን ዎ ወለት-ገበይ ክምሰል ሸርሕወ ንርኤ። “ሙት!” እግል ሊበሉከ ሐዘው ምን ገብእ፡ እግል ልትነፍዖ እቡ ለቀድሮ አስሉብ ንርኤ።˚

1. እት መዓሉ ትጋነሕ/ትረፍ!

2. ትወረስ!

3. እምከ አክለ ስናትከ ረኤት ትጃምም/ትትሰፍለለከ!

4. ሽፍርከ ልበርስስ!

5. ንጻፍከ ልትገለብ!

6. ምስካብከ ሐምደ ትአጽቤሕ ዲበ!

7. ትረፈዕ!

8. አንስ ልውዐደከ!

9. ምክራይከ ትትቀዌ!

10. ምቅናጽከ ትትቀዌ!

11. ሕጭር ዕምር ልግበእ እከ!

12. አልቆጢ ትሕረጠከ

13. እብ ሓረ ፍገር!³

14. አቅሕመ ትትላመም እትከ!

15. ዕጫይ ርጋዝከ ልትፋለጽ!

16. ዐራትከ በነ ተአጽቤሕ!

17. ሐሊብ ሐረይሽከ ልትበጭበጭ!

18. አስእኖታት ልትሓረጥ ዲብከ!

19. አንስ ቡን ሰቴኮ ወኢሰቴኮ ሊበለ እትከ! ቶፕ

20. ዕልብ ህገም!

21. ምን ፈርድ ረቂበት ኢትጽነሕ!

22. ምድር ኢልጽበሕ እትከ (ኢተአጽብሕ)!

23. ጽቤሕ ምድር ኢትርኤ!

24.ጣርከ ልትዘበጥ!

25. ስጥር እሊ አርጸት!

26. እዴ ማንከ ተርአስ!²

26. ሂቦ ትተከ'ል እትከ

እብ ለመድ ዎሮት ነፈር እግል ሰፈር ብጉስ እት እንቱ መርገም ሰምዐ ምን ገብእ እት ቅሩብ ምን ጸኔሕ ለሰፈር በጥሉ ወእግል ለዐቅብል ልትቀሰብ። ቤቱ እንዴ ዐቅበለ ንዋያቱ ከሬ፡ አስእኑ ለሐርጥ ወደዐ እንዴ ወደ ምን ሐዲስ እት ሰፈር ገብእ ክምሰል ዐለ እት ልትደገም ጻኔሕ ቱ። ምን ቤቱ ሐቆ አሬመ ላኪን መዴተት ልትገሴ፡ ደዓሁ እንዴ ወደ ህዬ እብ ድግማን ልትበገስ።

እምበል መርገምመ ብዕድ እብ ፋላት ለልትበሀል ወሰፈሩ ለልአበጥሉ ጋራት ሀለ። እግል መሰል፡ ክርን ዋስ አው ዒሰ ጥሩቅ ለልትበሀል ሴረራይ ሰምዐ ምን ገብእ፡ እት ቅሩብ ምን ጸኔሕ ቤቱ ለአዐቀብል። ሐቆ ረይም ሄረረ ላኪን፡ “ዒሰ ጥሩቅ ግንዳይ ፍሩቅ!” ልብል ወገበዩ ዋስል። ብዕድ ዲብ ወክድ ወሊድ እግል ዐምሳት ወብዕድ መናሰባት ለገብእ ፋላትመ ሀለ።

ብዕድ እግል መርገም ለመስል ዕየር ቱ። ዕየር ገሌሁ እባሁመ ክምሰል መርገም እግል ልትነሰእ ቀድር። እግል መሰል፡ “ትወረስ!” ዒረት ወመርገም ተ። ገሌ ሞላድ ወአስል ሰበት ተምትም ምን መርገም ለአኬ ወአስክ በአስ ወሞትመ ለአበጼሕ። እት ቀዋኒን አፍተሓት አብ ህዬ እግል ዕየር ለገብእ ጀዘ እብ ማዳት ወባባት ክቱብ እንረክቡ።

መርገም እት አውቃትመ ዳንሶ ምነ። እግል መሰል አስቦሕ ወአምሱይ እግለ ረግሞ፡ አስቦሕ ኢትርገም አው ማሲ ምድር ኢትርገም እንዴ ትበሀለው እብ ፍንቲት ምን ዐበዪ ዐገብ ትቀርብ እቶም። መርገም እብ ዓመት ፍቲት ምንመ ኢኮን፡ ጽብሓት ምድር ወማሲ ምድር ላኪን እብ ፍንቲት ሰኒ ትትአቤ።

ክምሰል ብሂል ወለመድ፡ “ነፈር ንሳሉ ጸሊም ገብአ ምን ገብእ መርገሙ ትበጼሕ። አው ንሳል ጸሊም ለቡ ነፈር እንዴ ረግመ ኢልስሕት” ልብሎ። ሕብር ጸሊምመ ዲብ መርገም ወሕብር ጸዕደ ዲብ መድሐር ወፋል ሰኒ መትነፍዖትመ ሰኒ ልሙድ ቱ። ለመበገስ ናይለ ጸዕደ ሕብር በርሀት ወሐሊብ ቱ።

ህቱ ህዬ ኔፍዓይ ወፍቱይ ሰበት ገብአ ቱ። ጸሊም _ ሕብር ጽልመት ወደም ቱ። ወእሎም እቡያም ቶም።

መርገም፡ እት በዐላመ ተዐቀብል ለልብል ብሂል ሀለ። ዎሮት ሐቴ እንዴ ኢወድዉ _ ረግመ ምን ገብእ ብዞሕ ኢልትሻቀሎ ምኑ። “መርገም _ እት ሬግማየ ወጪፎት እት ቤልዓየ!” ሌዐ ልቡሉ። ወክምሰል ኢትበጼሕ ቱ ለልትአመን እበ።

መርገም _ ለሰርፆመ _ ህለው። “እብ ፍንቲት ዋልደይት

እግል ውላደ እግል ትርገም ከብደ ኢትወዴ እግለ። መራግመ

ህዬ ክሉ ምን ልበ እንዴ ኢገብእ ምን ከንፈረ ቱ” ለልብሎ

ህለው። እግል መሰል ሐቴ እም ወልደ አውመ ወለተ እንዴ

ከልጠው ሓርቀት ዲብ እንተ ትሰሐቀው እለ ምን ገብእ፡

“አደቦእ አፉተት እለ ደም ትትጀለጥ ተሩ ጸፈ (ምከት)

ል/ትከፍክፈ!” ኢትብል። “አፉተት እለ ሐሊብ ተአምጽእ” ተ

ለትብል። እለ “ሐሊብ” ለትብል ከሊመት ቀስድ ናየ ደም ቱ፡

ላኪን እበ አፉሀ ደም እግል ቲበል ኢተሐዜ አውመ እተ ውላደ

ተአብዩ። ላኪን ለዶል ሰበት አትሐርቀየ ትረግሙ።

ወላመ ብዕዳም እት ቀደሜሀ፡ “ደም ትጀለጥ!” ቤለው ምን ገብእ “አባይካ እለ ሊበል እላ ሐሊብ ጅሉጥ ኢቲበለ” ተ ለትበልስ። “እንተ ሓግል!” ቴልካመ ምን ገብእ፡ “እለ ራክብ ኢቲበለ™ ተ ለትብለከ። እሊ ላኪን እተ ነአይሽ አክላጣት ለገብእ መራግም ለልትርኤ ጋር ቱ።

ክምሰለ ለትሀደገ፡ መርገም ልብ ኢፈትየ። እት ገሌ ኖሱ፡ “በደል ትረግም ዝበጥ!” ለልብሎ ህለው። እብ ፍንቲት እግል አጀኒት። ዎሮት ዋልዳይ ውላዱ በደል ረግም ዘብጡ አው አስክ ምነ ሐሩቀት በርድ ምነ አካን ዎሮቶም እግል ልትወርኬ ቡ። ከእብ ዓመት መርገም ክሉ ምንመ ለአብየ ክምሰል ዎሮት ክፋል እብ አፍ ለልትደገም ዓዳት እት ምጅተመዕ ትግሬ ልምድት ሰበት ተ፡ እግል ትትወሰቅ ለአስትህል። መርገም ምን ሐሩቀት ለትበገሰት እት ገብእ፡ እግለ ህግየ እበ እኩይ አው እቡይ እንክረ መትነፍዖት ተ። ሰበት እሊ፡ እተ ገብእ ወኢገብእ እግል ኢንሕረቅ ወሐሩቀትነ እት ሰኔት እግል ንበድለ ረቢ ልስዴነ፡ ዲብ እምብል እሊ ለተሌ እት ምጅተመዕ ትግሬ ዝያድ ለልትነፍዖ እቡ መራግም ንርኤ።

መርገም ገበይል ትግሬ እብ ቀደም ትሌ

U

1. ሀመም በል።

2. ሀተፍ ወቀጠፍ በል።

3. ሀክብ አባይ ሊዴከ።

4. ሀድፍ አባይ ግበእ።

5. ሀወው በል።

6. ሀያፋት ልንሰአከ።

7. ሀላፋት ልንሰአከ።

8. ሁህ እት ትብል ጊስ።

9. ሁሉብ ወቱኩስ ግበእ።

10. ሁዱል ወዑቁል ግበእ።

11. ሄቦ ትተከል እትከ።

12. ህመም ልግሌካ/ልጽመመከ።

13. ህማምካ ምን ኖስካ ልግበእ።

14. ህሩፍ ግበእ።

15. ህጅኩል ግበእ።

16. ሆባይ ልግሌከ።

17. ሉዱድ ግበእ።

18. ሉጁም ግበእ።

19. ሊሎ ትግሌከ/ትሽተፈከ።

20. ላሊከ ትትሸረፍ/ትእኬ/ትትቀደድ።

21. ሌላከ ልብዴ።

22. ሎላዬ ግበእ።

23. ሎሕ ልሻውጠከ/ለአድመዐከ።

ሐ

24. ሐለግ ልጋርበከ።

25. ሐላት ትማርቀከ።

26. ሐመድ/ሖጸ ብለዕ።

27. ሐራም ወዝለት ቲደቅ እትከ።

28. ሐተት በል።

29. ሐዝ ልጬፌከ/ልላፈከ/ልቅሊከ።

30. ሐየት ሕያይ ኢትግበእ።

31. ሐጪር ዕምሩ ወሑድ ገዱ ግበእ።

32. ሐጸፍ በል።

33. ሑሙጥ ግበእ።

34. ሓፊ ግበእ።

35. ሕምጥ በል

36.ሕዋይ ስቴ።

37. ሕዘን።

38. ሕድት ጽበጥ።

39. ሕዜ፡ ኢልሕዘው ምንከ።

40. ሕዩር ግበእ።

41. ሕድት ትእከለከ።

42. ሕድት ጽበጥ።

43. ሕገል።

44. ሕፌ።

h

45. መሌላይ ግበእ።

46. መሐርገ ኢትፍተሕ።

47. መሕደር ወመስከብ ሰአን።

48. መረር ወአረር ልንሰአከ።

49. መበላይከ ልእኬ።

50. መነፈረትከ ትትቀዌ። 

51. መነፈረትከ ኢትትረከብ። 

52. መንደር ኢትግበእ ወመስመር።

53. መንደዐት ኪድ።

54. መዐት ቲደቅ እትከ።

55. መዐት ካይድ።

56. መግብእ ልእቴከ።.

57. መጽዐንከ ኢትጽዐን።

58.ማል ወአዳም ብተክ/ልእቤከ።

59.ማልከ ወአዳምከ ልትሐጸብ።

60.ማይ ወዘላይል ግበእ።

61.ማደ ግበእ።

62. ምልሃይ ግበእ።

63. ምን ቅርድከ ሕረር።

64. ምርቤዕ ልርገዘከ።

65. ምስል ለሀረት ህረር።

66. ምስል ጸሓይ ውደቅ።

67. ምቅጸዕ ብለዕ።

68. ምትድ ንቁል ግበእ።

69. ምንሕትከ ኢትስቴ።

70. ምን ርሕምከ ኢትፍሰሰ/ኢቲዚድ።

71.ምን ተሀይብ ኢትትሐመድ፡ ምን ትትበአስ ኢትትዐመድ።

e

72. ምን ትብል ኢተአስሜዕ፡ ምን ትለክፍ ኢተአድሜዕ።

73. ምን ትወልድ ኢተዓቤ፡ ምን ትአንስስ ኢተአድዌ።

74. ምን ድራርከ ቢት።

75. ምእታይ ወምስማይ ኢትግበእ።

76. ምውዳቅከ ትትቀዌ።

77. ምዕልከ ትጽለም።

78.ምደት ትርድሀከ/ትክመሀከ።

79. ሞላድከ እብ ማይ ሕፉን ልትሐጸብ።

80.ሞላድከ ማይ ህምቦይ ልሕጸቡ።

81. ሞዳይከ ልቅለል ብከ።

82. ረሀየት ሰአን።

83. ረመጭ ካይድ/ባልስ።

84. ረምቦ ግበእ።

APAYAR

34

85. ረቢ አብዮ ወአዳም ዐጽዮ ግበእ።

86. ረግረግ ግበእ።

87. ራክብ ኢትግበእ።

88. ራዝን ኢትግበእ።

89. ራዲ ልለለዐከ።

90. ርሕምከ ሊበስ።

91.ርሕምከ ምደት ወአፌትካ ግልደት ልግበእ።

92. ርዝቅከ ልሐድ።

93. ሮግ ሰአን።

94.ሮግ ክሬ።

95.ሰረት ተአድምዐከ።

96.ሰራር ኢልፍገር ምንከ።

97.ሰበብ ለአድምዐከ።

98.ሰኒ እዲና ወአልኣክረ ኢትግበእ። 

99.ሶንኪ ተአድመዐከ።

100. ሰኣን።

101. ሰኣሎት ትንሰአከ።

102. ሰድቀት ግበእ።

103. ሱኑይ ግበእ።

104. ሱጡር ግበእ።

105. ስሜት ክሬ።

106. ስም ብለዕ።

107. ስም ወሽፋ ሰአን።

108. ስድከ ኢትብጸሕ።

109. ሸቅምከ ኢትርከብ።

110. ሸበትከ ኢትንሰእ/ኢትቅጸር።

111. ሽሂት ልንስአከ/ልስተከ።

112. ሽንጋልከ እብ አግዳድ ልግበእ።

113. ሾከት ትርገዘከ ወክርሜደት ትዕቀቀከ።

Φ

114. ቀጠር።

115. ቀየሕ እግሩ ኢትርኤ/ኢትጼኔ።

116. ቀደም ኢቲበል/ኢትሕደር።

117. ቀጺር ኢትጽበጥ

118. ቀጻፍከ ልሸሐግ/ሊጊስ።

119. ቁሙም ግበእ።

120. ቃቀት ተአድምዐከ።

121. ቃቀት ሀሎይ ትሸውጠከ።

122. ቃቀት ትትናዴ እትካ/ትሻውጠከ።

123. ቃበት ግበእ።

124. ቅሎ ግበእ።

125. ቅርድከ ልብዴ/ልትነተሕ/ልትነቀል።

126. በይንከ ኣምሴ/ትጬቴ።

127. ባቅል ወጣልል ኢትግበእ።

128. ባባትከ ለአትግህጽ።

129. ባቤት ግበእ።

130. ቤለክ ግበእ።

131. ቤትከ ኢትብጸሕ።

132. ብዞሕ ኢትብለዕ።

133. ብዝሕት ኢትጽበጥ።

134. ብዝሕት ኢለሀበከ።

135. ብዝሕት ኢትካፍል።

136. ብዝሕት ኢትሀብ።

137. ብያን ሰአን።

138. ብድሆ ኢትዳግም።

139. ተሐመጥ።

140. ተሐጀብ።

141. ተማም ትትወገር እትከ።

142. ተብዕግ ስቴ።

143. ተርቀብ።

144. ተርተር።

145. ተርቤ።

146. ተርከሽ።

147. ተርፍ ሰአን።

148. ተርፍ እምከ ልብዴ።

149. ተሮክያይት ትእቴከ።

150. ተዋብ ሕገል።

151. ተኒ-ተራብ ግበእ።

152. ተናን ልፍገር ምንከ።

153. ተናን ሰአን።

154. ተን ወተሓን ሕገል።

155. ተሕ በል።

156. ተዐየን።

157. ትተጌ።

158. ተፈፍ በል።

159. ታል ልክረፈከ።

160. ታስከ እት ምድር ኢልትረፍ።

161. ታስከ ወማስከ ልብዴ።

162. ታስ ሰአን።

163. ትሰደቅ።

164. ትሼሼ።

165. ትለተም።

166. ትለገም።

167. ትላጀብ/ትላጀም።

168. ትረበብ።

169. ትረገም።

170. ትሰለብ።

171. ትሰቀቅ።

172. ትሸመም።

173. ትሸረብ።

174. ትሸተት።

175. ትቀልጨም።

176. ትቀመድ።

177. ትቀርደድ።

178. ትቀበር።

179. ትነቀል።

180. ትነቀፍ።

181. ትነተፍ።

182. ትገልሔ።

183. ትገመም።

184. ትጨሐር።

185. ትጨርሐግ።

186. ትጨቀጥ።

187. ትጨበል።

188. ትጠረር።

189. ትገፈፍ።

190. ትገርደም።

191. ትገሽገሽ።

192. ትነተሕ።

193. ትጸልደብ።

194. ትጸመም።

195. ትጸረብ።

196. ትጸረግ።

197. ትጸንፌ።

198. ትፈንፈን።

199. ትደምደም።

200. ትደቀቅ።

201. ትደደህ።

202. ትደየብ።

203. ትደገህ።

204. ትፈለል።

205. ትረገመት ትብጸሐከ ወትለከፈት ተአድምዐከ።

206. ትርፉፍከ ልብዴ።

207. ትዖኔ።

208. ትከለስ።

209. ትጸለል።

210. ትከረም።

211. ትዘለም።

212. ትዘረእ።

213. ትዘረድ።

214. ትዘበጥ።

215. ትዘየር ከብጠር።

216. ትዘየግ።

217. ትከርከር።

ל

218. ነዘፍ።

219. ነዳይ ግበእ።

220. ነገፍ።

221. ነግብ ሰአን።

222. ነጨፍ።

223. ኖርከ ልህመድ/ልቅሰን።

አ

224. አጀል ልጤጤከ።

225. አማን ሰአን

226. አርዌ ልብለዐከ።

227. አርዌ ሳምዕ ልርከበከ።

228. አባይ ልትሀደዉፈከ/ሀድፍ ልትሀደፈከ፡

229. አብረስ ልጋልመከ። -

230. አጀልካ ልእከል። to use ከ 228

231. አጀል ልክረመከ።

232. አጀልካ ልትመም።

233. አፌትካ ትጸልመት።

234. ኢተርሄ።

235. ኢተቀንዴ።

236. ኢትዐንብጥ።

237. ኢተአንበትብት።

238. ኢተአመረት ትሕረጠከ።

239. ኢተአጽቤሕ።

240. ኢቲፊድ ወኢቲዚድ።

241. ኢትሸንግል።

242. ኢትግዘል። ኣቡ

243. ኤማንከ ልትቀጠዕ።/ኤማንከ ሊጊስ/ልትሰለብ።

244. ኤማን ወርሕማን ሰአን።

245. እምከ ስነወንከ አክለ ርኤት ትብኬ።

246. እምለ እት ስናትለ ትትሰፍለለከ።

247. እማሞከ ትጋደል።

248. እብ ስናይከ ሸሐግ።

249. እብ ስድትከ ጊስ።

250. እብ ቅርድከ ትነቀል።

251. እብ ተርፍከ ኢተዓርፍ።

252. እብ ወሪድከ ትጸበጥ/ገዝገዝ።

253. እብ ዕልባይከ ትጸበጥ።

254. እት ተክል ደቅ።

255. እት ትርዔ አስእን ሐጺን አብሌ/ተላይ እት

እንተ ብሌ።

256. እት ትከድም ሕፍረት ቀብር ትክረዐከ።

257. እት ንእሸትከ ትሰበር/ትቀልጨም።

258. እት አስራርከ ኢትብረድ።

259. እት ጽግዕት ደቅ።

260. እንሻላሂኖይ ድቦ ላድድ።

261. እኪት ለእሉ ብከ ርኤ።

262. እኪት ማልከ ወአዳምከ ግነሕ። 

263. እኪት ርከብ/እብ እኪትከ ብሌ። 

264. እኪት ነፍስከ ርኤ/ግነሕ።

265. እክል ኢትብለዕ።

266. እዝንከ ትሕጨር።

267. እግል ከራመት አምሴ።

268. እዴከ እግል ወድ አቡከ ስፍሓ/ምደደ።

269. ከራመት በል።

290. ዐመል ወሸገነ ሰአን።

291. ዐማር ወከማል ኢትግበእ።

292. ዐረር ግበእ።

293. ዐሶ ትደርግገከ።

294. ዐዚዝ ኢትግበእ።

295. ዐበቅ ወመዝበጥ ትከፈል።

296. ዐዛብ ካፍል።

297. ዐድ ዐደን ዕዴ።

298. ዐድ ወከደን ልእቤከ።

299. ዐጽበ-ከረበ ትጽበጠከ።

300. ዐገብ ትብጸሐከ።

301. ዐጸበ ትክረፈከ።

302. ዑቁል ግበእ።

303. ዑፉይ ስሉዉም ኢትግበእ።

304. ዒንከ ቲበስ።

305. ዒድከ ኢትርፈዕ።

306. ዓምር ኢትግበእ።

307. ዓምዓሞ ግበእ።

308. ዓፍየት ሰአን።

309. ዔጻት ሰአን።

310. ዔጻትከ ኢትጽነዕ።

311. ዕለትከ ትሕጨር።

312. ዕለት ኢትትነከስ እከ።

313. ዕሉግ ሰአን።

314. ዕልገትከ ኢትንሰእ።

315. ዕማር ሕገል።

316. ዕማርከ ደም ልግበእ።

317. ዕምርከ ሊጊድ።

318. ዕምርከ ልሕጨር፡ ወገድከ ለሐድ። 

319. ዕራረትከ ትእኬ።

320. ዕቅብከ ሊጊስ/ልትሰበዉር።

321. ዕን ትብለዐከ።

322. ዕን ትስቴከ።

323. ዕንከ ኢትጽገብ እልከ ወከብድከ።

324. ዕዩን ወጽሉል ግበእ።

325. ዕድር ልርከበከ።

326. ዕድር ልሳብረከ።

327. ዘርእ ወጸሬዕ ጠልቅ።

328. ዘበንከ ልእኬ።

329. ዚረትከ ተሐድ።

330. ዚረትካ ኢትስለሕ።

331. ዛውል ግበእ።

332. ዛዛ ሊብአከ።

333. ዛዛ ልትቀረሕ እትከ።

334. ዛይድ ኢትግበእ።

335. ዜነት ሰአን።

336. ዝናበት ኢትሕደግ።

337. ዝናበት ኢትጽበጥ።

338. ዝለት ቲደቅ እትከ።

339. ዞል ሰአን።

P

340. ይማም ሕገል።

341. ይማምከ ኢትጽነሕ።

342. ይቡስ ግበእ።

343. ይጋንከ ኢተአትምም። 

344. ደባይ ግበእ።

345. ዱሙም ግበእ።

346. ዱርከ ኢትብጸሕ።

347. ዲመ ኢትንበር።

348. ዲን ወእዲነ ኢለሀበከ።

349. ዳርከ ብዕድ ሊረሶዉ።

350. ዳይም ኢትምበር።

351. ዳይዳይ ግበእ።

352. ድህን ግበእ።

353. ድመት ኢትእሰር።

354. ዶልከ ኢትምለስ/ኢትብጸሕ።

355. ጀለት ወለዘት ሕገል።

356. ጀለጄዕ ግበእ።

357. ጀመጅምከ ልትካሬ።

Μέλια ΑRP 878

358. ጀማል ወከማል ሰአን።

ere

359. ጀራይድከ ልትናተፍ።

BCAA OF 088

360. ጀርብ።

361. ጀጀ ሊደቅ እትከ።

362. ጀፍር።

363. ጅልኡድ ግበእ።

364. ጅኑን ልስኔ ብከ።

365. ጅን ልጽፈዐከ/ልክመተከ።

า

366. ገሊል ግበእ።

367. ገርዛከ ሕደግ/ኢትንሰእ።

368. ገነን ልሳብረከ።

369. ገንግን።

370. ገያድ ልሽተፈከ።

371. ጉሉም ግበእ።

372. ጉዩል ግበእ።

373. ጋን ሕሩጥ ግበእ።

374. ጋንከ ኢልስከን።

375. ጋንከ ኢልስከብ።

376. ግሩም ኢትግበእ።

377. ግቡእ ግበእ።

378. ግድሪ ትጬፌከ።

379. ጎምም።

380. ጎር ሰአን።

381. ጎፍከ ኢልንጌ/ልትከሸን።

ጠ

382. ጠይር።

383. ጡጥ ሕጡጥ ኢትግበእ።

384. ጣልቅ ማል ወአዳም ግበእ። 

385. ጣርከ ልትሰደድ።

386. ጣይብ ወታይብ ኢትግበእ።

387. ጤባይ ግበእ።

388. ጨበል ንሰእ/ብለዕ።

389. ጨበል‑ቢሎ ግበእ።

390. ጨበል-ረምቦ ግበእ።

391. ጭርሕግ ትጨርሕገከ/ትጨርሐግ።

392. ጸልምት።

393. ጸር ሕገል።

394. ጸርመት ግበእ።

395. ጸቅለል።

396. ጸበበ ዳግም።

397. ጸባብ ትሕኔከ።

398. ጸንጽን።

399. ጻማከ ልእኬ።

400. ጼነ ወሔነ ሕገል።

401. ጽልመት አምዕል ወላሊ ትታኬ።

402. ጽምድ መክሩህ ውተድ።

403. ጽምብል ብዞትከ ኢትርኤ።

404. ጽቤሕ ወጽባዉበት ኢልትረፍ እልከ።

405. ጽዩቅ ግበእ።

406. ጾም ወሰላት ሰአን።

407. ፈልስ።

408. ፈንጭጭ/ፈንጽጽ።

409. ፊነ ኢትሕደግ።

410. ፋልከ ወዕሻርከ ልእኬ።

411. ፋይ ሰአን።

412. ፋይድ ወዛይድ ኢትግበእ።

413. ፍለስ።

414. ፍረስ ወህገግ።

415. ፍርትከ ኢትዒር ወዓይረትከ ኢተአጽቤሕ።

416. ፍኔ።

417. ፍዘ ግበእ።

418. ፍዘ ጽንሓፍ ግበእ።

419. ፎቃይከ ጸዐን።

420. ፎፈት ወቶፈት ሰአን።

ሜራስ (ምን ዓዳት ገበይል ትግሬ ለትሐየበት ዝሕረት እብ ሙሳ አሮን ወ ደሳሌ በረኸት)].